To ekstraudsendelser i aften, så du kan holde dig opdateret på stormens indtog i Nordjylland.

I aften sender vi to ekstraudsendelser på TV2/Nord Salto på grund af stormen Egon, der bliver ved med at rase i det nordjyske. Udover vores oprindelige udsendelser 18:12 (TV2), 19:19 (TV2) og 19:30 (Salto), sender vi to ekstraudsendelser på Salto klokken 20:30 og klokken 22. I alle udsendelser får du den seneste status på stormen, der blandt andet er ved at opsluge et godt stykke af Nørlev Strand, hvor flere sommerhuse er i nedstyrtningsfare.